PAGE  
1
הוועדה לענייני ביקורת המדינה

הכנסת השש- עשרה                                                                        נוסח לא מתוקן  

מושב שלישי                                                                                            

פרוטוקול מס' 

מישיבת הוועדה לענייני ביקורת המדינה

יום שלישי, ד' באב התשס"ה, (9.8.05), שעה 10:00 

סדר היום:

1. ביקור בניצן וקבלת סקירה.

2. שיחה עם נציגי עמיגור/משרד השיכון.
3. סקירה-ראש מנהלת סל"ע.
4. פגישה עם תושבים.
5. נסיעה לרעים.
6. ביקור במחנה רעים.

נוכחים:

חברי הוועדה:

מלי פולישוק- בלוך- יו"ר

יולי אדלשטיין

זבולון אורלב

אראלה גולן

משה גפני

מוזמנים:

ויקטור בר- גיל, סמנכ"ל משרד הביטחון

אל"מ איתן הראל

סא"ל מישל לוי

רפי, מנהל פרויקט, משרד הביטחון

מנהלת הוועדה:
חנה פריידין

נרשם על ידי: חבר המתרגמים בע"מ

היו"ר מלי פולישוק- בלוך:

אני רוצה להסביר משהו, אנחנו כאן בביקור של ועדה לביקורת המדינה של הכנסת, אנחנו מחר מקיימים ישיבה בכנסת על תהליכי הפינוי ותהליך ההתנתקות. אנחנו חשבנו שטוב מראה עיניים ממשמע אוזניים ולכן אנחנו כאן גם לשמוע אתכם שבשטח מבצעים ועל פי המראה הראשון מבצעים ואפילו מהר. אבל אנחנו בכלל בענייני ביקורת, יש ביקורת חיובית ושלילית, אנחנו באנו להגיד דברים טובים, אבל רוצים גם לשמוע את התושבים ואחר כך לבקר את כל התושבים ולשמוע את כל הצדדים, בשביל זה אנחנו פה. מחר נקיים את הדיון וניכנס לכל הפרטים של האינפורמציה ומה שהיה חסר לנו כדי להשלים. 

זבולון אורלב:
אם עושים של עקירה, מותר גם לעשות חוק של הנחה, אם הכנסת לקחה לעצמה סמכות---

היו"ר מלי פולישוק- בלוך:
אני רוצה להגיד לכם משהו, אנחנו מוגבלים בזמן, אנחנו את הדיונים האלה נעשה בכנסת, חבל על הזמן, אנחנו צריכים לגמור פה בעוד שעתיים אז בואו נתקדם.

רפי:
אנחנו קיבלנו מטרה לאכלס את האנשים עד ה-15 לאוגוסט, זו הייתה המטרה, עבדנו כאן יום ולילה. קיבלנו משימה לבצע ואנחנו מבצעים אותה, עבדנו יום ולילה שנמסור לאכלוס 320 קרווילות, השלימו רק 31 של 100 מטר מרובע שגם אותם נגמור בזמן, זה המטרה שלנו באגף הבינוי של משרד הביטחון וזה אנחנו עושים באמונה שלמה. עד תחילת שנת הלימודים אנחנו נבצע שני בתי כנסת יהיו פה, פה יהיה בית כנסת אחד ופה יהיה בית כנסת שני, שני בתי הכנסת האלה אנחנו נסיים עד סוף החודש. יהיה פה גני ילדים, שלושה גני ילדים, יהיה פה גן ילדים אחד, יהיה פה גן ילדים שני ופה יהיה גן ילדים שלישי. יהיה פה מעונות יום, כל אחד כזה זה גן, נכנסים בגן כזה שבעים ילדים. בכל בית כנסת 130 מתפללים.

עכשיו קיבלנו הרשאה גם לבצע מעונות יום שיחד 210 מטר מרובע כל אחד, יהיה מעון אחד פה ומעון אחד פה. מעונות שעשויים ממבנה גדול של 90 מטר מרובע, עוד שניים של שישים, מקורה,  חצר משחקים, משהו ברמה גבוהה. עכשיו גם קיבלנו מטלה לבצע בית קברות---

משה גפני:
גברתי יושבת הראש, אני יכול לשאול שאלה, מתי קיבלתם את המטלה של לבנות בית קברות?

רפי:
לפני חודש ומשהו.

זבולון אורלב:
משרד הביטחון הוא הגורם---

רפי:
אנחנו מקבלים הוראות ביצוע, הוראות ביצוע התקבלו, ביצענו.

היו"ר מלי פולישוק- בלוך:
אז תגיד לי מה המטרה, המטרה שלנו זה בניינים למגורים, שם הולכים לקבור, איזה היקף?

ויקטור בר- גיל:
יש פה מאה קברים שהם אזרחיים ועוד כ-48 צבאיים.

משה גפני:
כמה דונם?

דובר:
אני ממנהלת סלע.

רפי:
התכנון פה מבוצע בצורת אשכולות, שאנשים ירגישו יותר משפחתי, זה תכנון, יש של שבעה, יש גם של תשעה, יש גם חמישה, יש כאן מגרשי חניה, יהיה לנו כאן מדשאות מסביב, השקיה הכול מוכן פה, כמו שאתם רואים, זה דוגמה שיהיה כאן הכול. 

זבולון אורלב:
אם תוכל בכל זאת, מי קבע שישים, תשעים?

ויקטור בר- גיל:
ההוראות ניתנו על ידי משרד ראש הממשלה, כפקודות ביצוע, גם השישים וגם התשעים.

משה גפני:
ויקטור, יש פה מישהו מבין האנשים שמארחים אותנו, יש מישהו שיכול לתת תשובות לשאלות האלה? אתם עשיתם עבודה יוצאת מן הכלל, ביצעתם פקודות, הכול בסדר, אבל השאלה ששואל זבולון, מי החליט תשעים, שישים?

היו"ר מלי פולישוק- בלוך:
אתם סיימתם או שאתם רוצים עוד משהו להגיד לגבי הביצוע?

רפי:
אני חוזר עוד פה, הטילו על אגף הבינוי משימה, אני חושב שעברנו אתה בשיא ההצלחה, כל הפוליטיקה---

היו"ר מלי פולישוק- בלוך:
שמענו שיש כאן חמישה קבלנים, חמש חברות שעובדות כאן, זה מה ששמענו---

מפקח:
יש לנו ככה, שני קבלני משנה, אנחנו הצענו למכרז והתנאי היה שישתתפו חמישה קבלנים, מה שקרה, קבלן אחד מתוך החמישה הרעיון שלו היה לייבא לארץ מבנים מארצות הברית. אנחנו פסלנו אותו ואנחנו נשארנו עם ארבעה קבלנים. 

זבולון אורלב:
תגיד, נכונה השמועה שבגלל לוח הזמנים הצפוף---

מפקח:
אני אסביר מה קרה כאן, אנחנו בהתחלה הבאנו קרוונים, אחר כך זה קיבל את הקרווילות. יש רצפת בטון, יש קרמיקה, רעפים בגג, מזגן בכל חדר, המרכיבים הנוספים, הדלתות---

משה גפני:
יש לי שאלה, אני גרתי באופקים ושרון אז היה שר השיכון ואז הגיעו באמת הרבה מאוד קרוונים מהסוג הזה, קרווילות והיה ממש יפה, עכשיו יש באופקים בניינים כאלה יפים, הכול שם התפורר, אין סיכוי שזה יקרה פה?

מפקח:
בוא נגיד ככה, הבעיה היחידה במבנים האלה זה תהיה האחזקה שלהם בייחוד כי יש כאן כמה מרכיבים שאם הם לא יטופלו. מעבר לזה כל האלמנטים נמצאים, לגבי חפירות מים, אנחנו על מנת שנישן מים הפעלנו מעבדות שהם עשו ניסויי רטיבות, בדיקת רטיבות, פשוט הרטיבו את החלונות והדלתות.  המהירות כאן היא לא כל כך קבעה לדעתנו מה שכן קבע זה המרכיב הגדול של אלמנטים שנמצאים פה , יש פה רצפת בטון, יש פה קלונסאות.

זבולון אורלב:
השמועה אומרת, שכל החיפזון והמהירות, אמרו, חבר'ה, לא מעניין אותנו כל כך המחיר לנו יותר חשוב הזמן, האם זה נכון כן או לא?

ויקטור בר- גיל:
אבל עובדה שזכו רק חמישה מתוך 12 שהגישו.

זבולון אורלב:
יש כאלה בתים בארץ שכבר גרים בהם תשע שנים?

היו"ר מלי פולישוק- בלוך:
לא צריך לגור תשע שנים. יש לי שאלה, אולי קצת פוליטית, למה בעצם אתם עושים את זה ולא משרד השיכון?

ויקטור בר- גיל:
משרד הביטחון נתפס למעשה, זה משרד שיש לו יכולות גבוהות וזו עובדה, זה מה שאנחנו אומרים.

משה גפני:
הצבא הופך להיות המשרד לביטחון פנים, משרד הביטחון הופך להיות משרד השיכון.

מפקח:
בקשר למה שאמרתם, יש לנו יכולת היום למעשה לעשות כל סוג פעילות. אנחנו גם נדרשנו לבצע דברים כאלה בעוד שלושה אתרים, יש לנו אתר אחד, יש ביד בנימין עוד מבנים---

זבולון אורלב:
קיבלתם הוראת ביצוע?

מפקח:
לא קיבלנו הוראת ביצוע.

זבולון אורלב:
מתי נכנסת לתפקיד?

דובר:
לפני מספר חודשים. ההחלטה של משרד ראש הממשלה של שישים תשעים, לא היה מצב שבו ידענו מלכתחילה, ההחלטה באמת הייתה של משפחה עד חמש נפשות שישים מטר מרובע ומעל זה בתשעים מטר מרובע. נעשו על בסיס איזה שהוא נתון סטטיסטי. שהסתיימה ההרשמה, אנחנו קבענו מועד להרשמה, היו לנו 351, היה לנו 360 נרשמים.  יש עשרים דירות בערד, הדירות הם בגדלים שונים, מחירים שונים. 

היו"ר מלי פולישוק בלוך:


כמה משפחות כאלה יש, מעל עשרה ילדים?

דובר:


יש למעלה מ- 200 משפחות ששכרו דירות באופן עצמי. משרד השיכון עושה מכרז, לא שכרנו כדי לחסוך בכסף, קנינו אופציה, זאת אומרת עד ספטמבר, רק אנחנו יכולים לשלוח בנאדם לדירה. אם לא שלחנו בנאדם לשנה ועוד שנה, המחיר הוא סביר, החוזה הוא לשנתיים, הכנו אופציה לשנתיים, לפחות שנתיים. יש לנו מאגר של דירות מאוד גדולות, 140-160 מטר מרובע---

היו"ר מלי פולישוק- בלוך:


מה השכר דירה?

דובר:


הממוצע הוא 2450. יש אנשים, משפחה קטנה, שבאים, שאנחנו, סך הכול המדינה משכנים אותם בוילה של 200-250 מטר, והם אומרים בסדר. שכר הדירה שהם מקבלים לא קשור לאיפה הם יגורו.

משה גפני:


אנחנו מדברים על משפחות, מדובר על משפחות עם הרבה ילדים, משפחות ברוכות ילדים, מסתבר גם, לא שאני בדקתי, מסתבר שמדובר במשפחות דתיות---

יולי תמיר:


זה לא רלוונטי.

משה גפני:


אני מדבר על דיור חלופי, מדובר על משפחות שיש להם ילדים בגילאים שונים, אנחנו מדברים על משפחות שאני מניח שעד היום לא פנו לדיור חלופי, מכיוון שהם כנראה מאמינות שהן עדיין נשארות בגוש קטיף. יבוא יום, אנחנו עוברים את תשעה באב, יבוא יום שמוציאים אותם משם בכוח, הם המשפחות, להערכתי, שיתקנו אותי חבריי לציונות הדתית, אותם יפנו בכוח, זאת אומרת, הם יהיו המשפחות. עכשיו, תתארי לעצמך, יעבירו אותם לאיזה שכונה, הם משפחות מאוד דתיות, שכרו להם דירה, אני טועה?

היו"ר מלי פולישוק בלוך:


מה התגובה שלך לעניין?

דובר:


אין לנו פתרון.יש חמישים דירות של 140 מטר מרובע כל אחת, יש לנו מקבץ נוסף, כמה מאות מטרים משם של 38 דירות חדשות לגמרי, גדולות, 120-140 מטר. יש לנו  מקבץ ששאר המשפחות שגרות, שישים יחידות---

היו"ר מלי פולישוק בלוך:


מענה יש, ויש גם אחריות לאותם משפחות ואי אפשר רק לבוא בטענות, חבר הכנסת גפני, יש תשובות ואי אפשר רק לבוא בטענות לממשלה, אתה בממשלה, לא אני. אותם משפחות שגם יש להם הרבה ילדים וגם רוצות והכול הן רוצות---

דובר:


אם אפשר להמשיך, שקיבלנו את ההרשמה ולאחר שבדקנו את המשפחות, ראינו שאנחנו יכולים לשדרג, היום אנחנו משכירים להם דירות. כל המשפחות של חמש נפשות, כלומר, נכון להיום כל המשפחות מחמש נפשות ומעלה, זה שונה מהתכנון, זה אומר שכחמישים משפחות שודרגו כי פשוט היו לנו מבנים. יש מספר משפחות עם ארבע נפשות שלא מרוצות מהעניין,  יש לנו ועדה מיוחדת שבראשה עומד מי שהיה ראש מד"א בצה"ל, זה לגבי הגדלים.


יש את ישוב ניצנים שבו גם יש קבר אחים של 56 חללים שנפלו. בישוב ניצן יש מאה משפחות בדירות קבע. מה שאנחנו עושים, יש שלושה בתי עלמין, אחד של ניצנים, מבחינת מספרים, סך הכול 27 דונם, זה מספיק לשלושים שנה. צריך לזכור שיש דברים שאנחנו צריכים לשנן אותם, יש שמורות טבע---

היו"ר מלי פולישוק בלוך:


אם אתה מדבר על בתי עלמין---

דובר:


יש בית עלמין אחד, הוא מחולק לשלושה בתי עלמין, חלקה צבאית. אנחנו לא יודעים, יש מספר משפחות שבאות הנה, יש מספר משפחות שתרם פנו אלינו בכלל, אנחנו שומרים מספר קרוואנים, אנחנו לא נותנים אותם לאף אחד, עד שהם יגידו. אנחנו עושים במקסימום רגישות לנושא הכי קשה שיש כאן.

זבולון אורלב:


אני רוצה לחזור לשאלה שנשאלה, הולכות להיות פה מאות משפחות, כ-95% מהם הן משפחות צעירות---

משה גפני:


אני דרך אגב לא בטוח שמותר לבוא לגור פה---

זבולון אורלב:


אתה נותן את הפקודות---

משה גפני:


מדובר על חוסר רגישות---

היו"ר מלי פולישוק בלוך:


בשביל זה אנחנו פה, כדי לראות מה חסר.

משה גפני:


את יודעת מה המשמעות, המשפחה באה מגוש קטיף---

היו"ר מלי פולישוק בלוך:


אבל הנה שמענו גם פתרון, שיש מקווה נייד.

דובר:


הרב  שמואל אליהו אישר את העניין שיש מקווה נייד, הוא נתן את מספר הטלפון של החברה.

היו"ר מלי פולישוק בלוך:


עכשיו אני רוצה להגיד לך חבר הכנסת גפני, אם אנחנו  מוצאים דברים שלאיזה שהיא אוכלוסיה חסר משהו, בשביל זה אנחנו פה.

משה גפני:


מה שאני רק בא להדגיש, אני משבח את הוועדה לביקורת המדינה ברשותך. מה שאני מבקש, זה לא מדובר על זה שיש עוד משהו שאפשר---

היו"ר מלי פולישוק בלוך:


אנחנו מחר נשאל את השאלה, את משרד ראש הממשלה---

משה גפני:


המצב הוא כזה, גרה בדירה הזאת משפחה דתית, והיא אחרי הטראומה של הפינוי, היא צריכה ללכת לבית הכנסת בשבת, אי אפשר לצאת מהכניסה של הבית, אם אי אפשר לקחת טלית. 

היו"ר מלי פולישוק בלוך:


סבא שלי ידע מה זה עירוב.

משה גפני:


הבעיה היא שסבא שלך ידע מה זה עירוב,  ובמשרד ראש הממשלה, לא יודעים מזה מקווה, לא יודעים מה זה עירוב.

היו"ר מלי פולישוק בלוך:


אנחנו מתקדמים, מי האדון?

מוטי קלרמן:


שמי מוטי קלרמן. לעניין המקווה, התוכניות, כל החלטה על הכנת מקוואות, הכול זה משרד הבינוי והשיכון. פיקוח מבני דת. 

משה גפני:


אבל משרד ראש הממשלה אמר לכם לעשות את זה?

זבולון אורלב:


מרפאה, יש?

מפקח:


מרפאה תהיה, קופת חולים צריכה להגיע הערכה שלי, חודש---

דובר:


רופא של משרד הבריאות, פסיכולוג של משרד הבריאות, יושבים פה יום יום.

ויקטור בר- גיל:


זה באחריות משרד הבריאות ויש מרפאה, אנחנו מיצרים אותה עכשיו. 

מפקח:


אני כבר הגעתי ליועצת לענייני דת של ראש הממשלה, היא תעזור לנו.

אראלה גולן:


אני רוצה לשאול אותך שאלה, בראיה שלכם, לכמה זמן זה והאם התחילו תוכניות למגורי קבע? התחילו תוכניות של העבודות?

דובר:


בישוב ניצן גרות היום כמאה משפחות ויש עוד כשישים משפחות שיש להם כבר מגרשים. כרגע יש הכנה ל-440 יחידות, מהם מאה גרים, 350 ועוד תוספת של 300. האזור הזה מאז הפיתוח---

היו"ר מלי פולישוק בלוך:


אבל אם זה מאז הפיתוח---

דובר:


לא, לא לבינוי, למוסדות חינוך. המטרה העיקרית שלנו---

אראלה גולן:


מתי הם יכולים להתחיל לתכנן את הבתים שלהם?

דובר:

140 משפחות יכולות, יש התחלה של בנייה, יש פיתוח, זאת אומרת שיש פיתוח ברמה של התחלה בתים. 140 משפחות החודש, עוד 300 משרד השיכון יכול לצאת במכרז בסוף אוגוסט.

אראלה גולן:

זאת אומרת אתה אומר לי שתוך שנה וחצי בעצם כולם יכולים להיכנס למגורי קבע מסודרים.

דובר:
אנחנו לא בונים מגורי קבע, פיתוח הוא יהיה דרך משרד השיכון---

היו"ר מלי פולישוק- בלוך:
אתם מממנים וזה יהיה באמצעות משרד השיכון?

דובר:
משרד השיכון עוד חודש הוא אמור לצאת עם המכרז---

היו"ר מלי פולישוק- בלוך:
כמו שהתהליך הזה שהם יכנסו כבר לבתים הקבועים שלהם, כל המעבר הזה---

כהן:
אני חייב להגיד בהזדמנות זו, אנחנו, משרד השיכון ומשרד הפנים והמשרדים האחרים, אם אנחנו תוך, אם בשבעה חודשים משכירת מתכנן, אנחנו שבעה חודשים לשכירת מתכנן, זאת אומרת בעוד חודשיים שלושה זה יסתיים ואני ביקשתי מכל משרדי הממשלה, אלף, שידווחו לנו מקצועית, בלי מקצועית לא נוכל להתפשר.

זבולון אורלב:
חברים, אני רוצה לדעת איך האתר הזה מחולק לפי ישובים, לפי מתיישבים, מי מחלק?

כהן:
החלוקה נעשית על ידי מנהלת סלע ומשרד השיכון, ההתפלגות העיקרית הייתה של צפון ודרום, שהמתיישבים הם בצד הדרומי, ואנחנו כרגע נמצאים שם. המטרה העיקרית הייתה שזה יהיה בצד הדרומי. ואז הסתברו שני דברים, הסתבר שלפי הנראה כרגע אנחנו נמצאים בהכנות.זו הייתה סיבה אחת. הסיבה השנייה, האשכולות, אם מסתכלים על אשכולות, יש שלושה קטנים וארבעה גדולים, באשכול כל המשפחות דתיות, בניסנית 27 רוצים להישאר, אבל החילוניים יגורו באזור הזה. שתי השורות הראשונות זה בתים שמוכנים לגור בהם. אנחנו נציע אותם, זה יהיה הקטע החילוני.

יש לנו עדיין כמה בעיות.אנחנו רוצים לבדוק אפשרות של משפחות מאוד גדולות וניסינו לראות אם אפשר. היום אנחנו מגיעים למצב שמשפחה ומשפחה אחרת בכלל לא יכולים להרשות לעצמם---

משה גפני:
שהמשפחות שמגיעות---

כהן:
אפשרנו לישובים, את מה שאנחנו הולכים לחלק בניהם, הם יתחלקו בניהם, הם באים מסודר---

משה גפני:
יש פה הבנות והסכמים וכל מה שקשור. צריך להבין שיש חשיבות עליונה לשמור על המרקם הקהילתי. והקהילה שלהם של מה שאתם עשיתם פה בחלוקה, זה לא מאפשר להם לשמור על המרקם הזה. 

כהן:
שוב, הישובים מסודרים, גדי לא נמצא פה, הישובים היום בוודאי צריכים לבוא ביחד. היה שלב, היו לנו מערכות שיקולים, הייתה הבנה גדולה שנמשכת עד עכשיו, בסוף אמרנו, אתם יודעים מה? אנחנו עוצרים, היו מהומות שלא יאומנו. אמרנו,  חבר'ה, קחו את האתר, הם מייצגים רק שליש, כל המושבים זה 120 משפחות מתוך 350, מייצגים שליש ואילו עוד מאה נוספים מייצגים פחות מרבע. אמרנו, רבותי, תגידו, תסדרו. מה הם הגיעו? בדיוק לפתרון שאנחנו הצענו---

משה גפני:
לאן הם ילכו בראשון לספטמבר?

זבולון אורלב:
לפי דבריך כרגע, יש הבנה עם הישובים---

כהן:
בתי הספר האזוריים, פה אין בית ספר, עשרה אחוז אנחנו לא יודעים, ל-90% יש לנו מספיק. בתי ספר בניצן, זה בתי ספר של המועצה האזורית, 12 כיתות.חלק מניסנית למדו בשער הנגב, אנחנו התחייבנו שאנחנו נסיע אותם לשער הנגב אם הם ירצו, יש להם מקום שם, אם הם ירצו אנחנו נסיע אותם.

משה גפני:
לוקחים אותו עכשיו כפתרון בשביל תלמידים נוספים, כלומר ככה, אם ניתן לעוד תלמידים נוספים למבנים מסוכנים, זה מה שיקרה. אין פיתרון אחר, המבנה החדש הוא חלופי---

היו"ר מלי פולישוק- בלוך:
אני מציעה להעלות את זה לדיון---

יולי אדלשטיין:


עוד שאלה לגבי הרכוש, מה קורה לגבי הרכוש שלהם שלא נכנס?

כהן:

כמשרד הביטחון, אנחנו מספקים לכל משפחה שתי מכולות שהעניקו לנו בבסיס צבאי בשטח פתוח...

יולי אדלשטיין:

חוות דעת בתנאים של מדינת ישראל שידוע שהיא לא נורווגיה, במהלך שלושה חודשים.אתה יודע על זה משהו, יש חוות דעת כזאת, צריך לחפש חוות דעת כזו?

אראלה גולן:
אני רוצה להמשיך את השאלה אם אפשר? אני נאמר לי שברגע שהמכולות עוזבות, אם מישהו שכח והוא רוצה להוציא משהו ממכולה, ברגע שמשהו שכחו בפנים, עד הרגע שהם עברו לדיור החדש, אין להם אפשרות לקחת.

כהן:
תראי, אנחנו לגבי המכולות, דיברו על זה...אנחנו בינתיים סוגרים את המכולות, צריך לזכור שיש מכולות שיוצאות בהסכמה ויש מכולות שיוצאות בלי הסכמה---

אראלה גולן:
מדברים על אלה שבהסכמה.

כהן:
אלה שבהסכמה, הם מקבלים שתי מכולות, בשלב הזה זה עובר לבסיס, הם נמצאים... ולאחר מכן, הם יכולים לקחת את המכולה, להעביר אותה למחסן או לאן שהם ירצו---

אראלה גולן:
אם מישהו שכח משהו, או רוצה להוציא משהו מהמכולה, לא תהיה לו אפשרות?

ויקטור בר- גיל:
טכנית זה לא יקרה---

אראלה גולן:
אני לא מדברת על טכנית---

ויקטור בר- גיל:
אנחנו אחראיים על---

משה גפני:
אני מבקש למחר, אנשי משרד השיכון שאחראי על מבני הדת ומנהל יחידת הסמך במשרד ראש הממשלה שאחראי על שירותי הדת.

יולי אדלשטיין:
אני עדיין לא קיבלתי תשובה, אתה מכיר חוות דעת כזאת שמתייחסת לזה?

כהן:
במנהלת יש מישהו---

שיחות עם תושבים

היו"ר מלי פולישוק- בלוך:
מי שעוד לא יודע, אנחנו כאן במסגרת הוועדה לביקורת המדינה, יש כאן חברי כנסת, אראלה גולן, זבולון אורלב ומשה גפני חברי הוועדה. הסיבה שאנחנו כאן זה כדי לראות במו עיננו את עיר האוהלים ואנחנו כל הזמן עוסקים בנושא של המתנחלים, המתפנים, היינו עכשיו גם בסיור בניצן. כולנו שיושבים פה, היינו לא פעם אחת ברצועה, אבל אנחנו גם צריכים לעבוד מול כוחות הביטחון, ואנחנו שומעים תלונות וגם תשבחות. 

לא החיילים דווקא אלא בעיקר המשטרה שסיפרו שבשתי ההפגנות הגדולות שהיו כאן, לא היה להם פינויים, לא לשירותים ולא להתרחץ ולא שום דבר וגם אוכל. בקיצור רצינו לראות במו עיננו, לדעת במה מדובר, לדעת מה קורה כאן, מה הצרכים, מה הבעיות, לשמוע ולראות. אתה רוצה להוסיף משהו?

זבולון אורלב:
חרף כל חילוקי הדעות, אבל מאחר והצבא והמשטרה נמצאים כאן, אז בוודאי יש לנו אחריות לוודא שהם יכולים בתפקיד מתוך תנאי חיים ראויים וסבירים. באנו לראות כיצד מתנהלים כאן החיים למרות שלפי דעתי, שוב, הצבא לא צריך גם בתפקידו לעשות את זה, אבל מעבר לזה, נמצאים פה חיילים, לוודא שהם מקבלים את התנאים הראויים שצריכים להיות לחיילים.

אראלה גולן:
אני רציתי לשאול דווקא בפן קצת אחר, איך אתם עוברים את זה מבחינת הערכות נפשית? אני חושבת שצריכה להיות הערכות כזו. איזה הכוונה, איך אתם נערכים הצבא והמשטרה?

איתן הראל:


קודם כל אני מברך אתכם, צהריים טובים. האתר הזה גדול, כבר היום בשתיים בצהריים, אני מקווה שתצליחו לצאת מפה לפני שטף הזרימה של האוטובוסים. עד מחר אנחנו נעמוד על 10,500 איש---

היו"ר מלי פולישוק- בלוך:

זה אנשים שכבר היו פה וחזרו?

איתן הראל:
חלקם היו פה וחזרו וחלקם באים מצהלים. לגבי האתר עצמו, האתר עצמו נבנה בסמוך לקיבוץ. אנחנו ערוכים לתת את התשתית הלוגיסטית בתוך המתקן הזה. אני הכנתי פה איזה שהיא סקירה קצרצרה, אני חושב שזה חשוב כי לפחות לחלק מהציבור...חופש פעולה מבצעי, כל סוגיית צריך לזכור...מה אנחנו עושים פה, מה אנחנו רוצים לראות בסוף, תסתכלו ימינה, זה מה שהיה, שדה של תפוחי אדמה, וזה היה ביולי, בתחילת יולי אני ישבתי פה עם צילייה, עם ספסלים, עם אנשים שלי, אנחנו אמרנו, פה רוצים ככה, ופה נעשה ככה, זה מה שיש היום.

תהליך ההקמה לקח 45 יום---

היו"ר מלי פולישוק- בלוך:
כולל תשתיות?

איתן הראל:
כולל הכול. אנחנו צבא שיודע גם כן לתת פתרונות זמני בלי לפגוע ביכולת שלנו לתת היגוי לביצוע משימה. אנחנו בנויים לתת מענה לפי תוכנית, אבל אנחנו ערוכים לתת פה מענה כמה זמן שיידרש במתכונת הזו. אנחנו הולכים לבצע את זה על הצד הכי טוב שיש. לאחר מכן המחנה לא מתפנה, הוא מתפרק מהתשתיות הזמניות שלו. יש פה תשתיות שאנחנו הכנו אותם כתשתיות קבועות, הסוגיה של איכות הסביבה. מה שאפשר היה לעשות קבוע בלוח הזמנים הקצר, עשינו קבוע כדי שיישאר לאחר מכן, מה שלא---

אראלה גולן:
של מי היה השטח הזה תמיד?

איתן הראל:
אנחנו קיבלנו את השטח. זה שטח של הקיבוץ, כאשר הכוונה שלנו היא כזו, אנחנו נשתמש בשטח הזה לטובת המאהל, לטובת שטח התפקוד, כאשר אנחנו תכננו כאן במערכות הראשיות כך שיהיה למצב הסופי של מחנה קבע לשם תהליך ההתנתקות. לדוגמה, חיבור מים, אנחנו ביצענו חיבור למקורות במרחק של חמישה קילומטר מכאן, החיבור הסופי של המחנה והשתמשנו בו לטובת השטח. אנחנו הבאנו לכאן את חיבורי חברת החשמל הסופיים של המחנה הסופי והשתמשנו בהם לתת חשמל זורם ללא שינוי גנרטור. כאשר אנחנו נפרק את המתחם, חדרי החשמל שאתם תראו הם חדרי החשמל הסופיים של המחנה. מערכות הביוב, יש כאן שתי מערכות ביוב, הביוב הוא אנחנו אוגרים במיכלים תת קרקעיים ויש כאן מערכת שאיבה יומית שאנחנו שואבים איתה. בדבר הפירוק אנחנו נפרק רק את הדברים שנצטרך לפרק והמיכלים והמערכות האלו.

כל עמודי החשמל והכול יפורק ויועבר למחנות הקבע בסופו של דבר, יש פה הערכות מחדש. אנחנו עוסקים היום בתוכנית לפירוק, תוכנית הפירוק תהיה לא פחות מסובכת מתוכנית ההתחלה. ככה נראה המחנה למעשה, זה רעים בית וזה רעים אלף, השאלה למה פיצלנו את הרובע בין השניים, אני טוען שהשליטה ב-14 אלף איש שיזוזו מצד לצד היא בעייתית, אז חצינו את המחנה הזה לשתיים, פה יש כ-5,500 איש ופה יש כ-9 אלפים. זה שתי מערכות שמנוהלות בנפרד, אבל ברגע הגורלי אין שירותים מנהלתיים, כלומר, שירותי לוגיסטיקה וציוד ובתי מלאכה וכל מה שקשור כדי לקיים את המערך הזה. ופה התחלנו מערך שייתן מענה לשני הרבעים, הוא למעשה יספק את השירותים גם לבית וגם לאלף.

מה יש לנו במקום הזה? זה ההגבלה של אלף, קצת יותר צפוף. בעיקרון כל גוש כזה זה סדר גודל של בית 1000 ל- 2000 איש ואפילו קצת יותר, חטיבת אנשי הקבע היא גדולה יותר. המגורים הם מגורים של בנים לבד ובנות לבד, פה יש ריכוז של כ-2000 בנות, פה יש ריכוז של כ-600-700 בנות ופה בגלל כל הסוגיה של השימוש הראוי, גם לתת את התנאים לחיים ולקיום שוטף לבנות בנפרד ויתר המאהל.

לגבי רעים בית, אז נכון הוא קצת יותר מאוורר, יש לזה גם סיבה היסטורית, רעים בית הוא בן של אלף, הוא הוקם בשלב מאוחר יותר, בהתחלה אמרו שמחנה הקבע אמור לקום פה במקום הזה, בבית, ואז אמרו בשלב מסוים, נפרק את השטח יש עליו ארבע חמישה גדודים, אתה משקיע הרבה יותר מענה גם לרעים בית ובאמת זה היציע המאוחר יותר ועליו ניתן לעבוד חודשיים לפני סוף ההקמה. 

זבולון אורלב:
המגורים לפי החטיבות האורגניות?

איתן הראל:
בדיוק כך, הם חיים ביחד, אוכלים ביחד ויוצאים לבוקר ביחד עם אוטובוסים, כל אחד בשטח הערכות נפרד, שזה גם סיפור לא פשוט כי יש כאן אוטובוסים, משאיות ומשטרה. תזכרו גם שכל השטח הזה בסופו של דבר הוא מאוד מתוחם, יש את נחל אסף בצד המערבי שתוחם את כל המתחם וכביש 232 שלמעשה סוגר אותנו, זאת אומרת אין יכולת התפשטות.

היו"ר מלי פולישוק- בלוך:
אגב, העובדה שזה פנים, הוא בערך באותם סדרי הגודל?

איתן הראל:
זה שונה לחלוטין ממחנה קבע---

היו"ר מלי פולישוק- בלוך:
הם מפוזרים, אבל אתם תצטרכו לתת את הלוגיסטיקה ואת ההתפשטות ואת הבסיס לכל אותם גורמים, זה אותם סדרי כוחות? זאת השאלה שלי.

איתן הראל:
לא בהכרח. 

היו"ר מלי פולישוק- בלוך:
סדרי הגודל שווים.

איתן הראל:
אנחנו כרגע נמצאים בסיטואציה אחרת---

היו"ר מלי פולישוק- בלוך:
ואז יהיו בניינים?

איתן הראל:
כן, אז יהיו בניינים. כל עמוד יש לו יעוד בסופו של דבר, אנחנו מתכוונים.לגבי המתקן עצמו---

היו"ר מלי פולישוק- בלוך:
אנחנו לא בענייני פוליטיקה פה, אנחנו לא מכניסים פה פוליטיקה, בוא נמשיך.

איתן הראל:
לגבי המתקן עצמו, אני אעשה את זה בקצרה ואני רוצה שתתרשמו בעין כאן, אני חושב שבאמת חשוב לראות ולהתרשם ואני לא מתכוון כרגע לענות לכם על מה ששמעתם, אלא לספר לכם ולאחר מכן נעשה סיור. 

כל מה שאני אומר כרגע מתייחס גם לגבי אלף ובית למעט מה שאני אגיד שאין באיזה שהוא מקום. אנחנו כרגע עושים השוואה אבל בגדול, יש מענה רווחה פה, אתם תראו את המאהל.יש חדרי אינטרנט שעשינו כאן, יש בתי כנסת ממוזגים, יש פה בנקט.יש פה ראנצ' בורגר ודומינוס פיצה, אנחנו מדברים איתם שביום ראשון הם יכנסו גם לדרומי. צריך לזכור שזה לא תוכנית לאוכל, מקבלים אוכל פה. עולה השאלה למה אנחנו עושים את זה? כי יש פה גם אנשי קבע ושוטרים ואם מישהו לא רוצה לאכול---

היו"ר מלי פולישוק- בלוך:
אני שירתי בעזה, ואני נאלצתי לאכול רק או מצופים או מה שיש בחדר אוכל וירדתי 12 קילו, זה טוב או לא טוב אני לא יודעת, אבל לא אכלתי.

זבולון אורלב:
תראה, אני שייך לדור שאכל מנות קרב.

איתן הראל:
יש מספרה שנותנת שירותים---

היו"ר מלי פולישוק- בלוך:
למה, חיילות לא מסתפרות?

איתן הראל:
חיילות מסתפרות, אבל אף חיילת לא הולכת לשום מספרה צבאית. זה מבצע שאנחנו השקענו בו המון משאבים ומאמצים ויצירתיות כדי לאפשר איזה שהיא תחושה טובה ולעשות את המשימה הזאת שהיא משימה קשה וצריך לבצע אותה. יש לנו שתי מרפאות, מרפאה אחת גדולה ברעים אלף, כי גם הסמב"צ יותר גדול, יש פה רופאים בתחום מבריאות הנפש ועד רופאים כלליים...

זבולון אורלב:
זה בנוסף לחובה, כי כל יחידה שמגיעה, מגיעה עם כל המערכת שלה, אתה אומר כל יחידה עם הת"ש מגיעה לפה, הרופא, הקב"ן, השליש, צריך את החופשה, יש את השליש---

איתן הראל:
לחלקם בכלל אין אישור כניסה, כי יש גבול כמה כלי רכב אתה יכול להכניס לתוך מתקן כזה שגם ככה יש בו בעיית בטיחות, נכניס את הרכבים שכל אחד ירצה להכניס את הרכב שלו ליד האוהל, צריך להיזהר מזה, אבל צריך לזכור שאין פה יחידות אורגניות, יש פה שילוב של משטרה וצה"ל ואנשי קבע, שאין להם שליש ולצורך זה יש חובה לטובת המשימה בלבד, משהו משימתי ואני צריך לתת להם את המענה השוטף כל הזמן ברוטינה של 24 שעות.

זבולון אורלב:
אתה לא יכול לתת פתרון של שליש אם אותה יחידה---

איתן הראל:
יש להם שליש שמטפל בכוח האדם שלהם שמונה במיוחד למשימה, ואם צריך ת"ש ואם צריך משהו, הכול מרוכז אצל משאבי האנוש שלי והוא מטפל בזה. הוא פרופר משימת ההתנתקות, הוא צריך לוודא בבוקר שהחיילים שלו עלו לאוטובוס, נכנסים לנווה דקלים.

זבולון אורלב:
ואם צריך לשלוח מישהו חזרה הביתה, קרה משהו?

איתן הראל:
זה השלישות, אבל הוא פרופר למשימה. בנו מודל לוגיסטי וזה דבר חדש, משטרה, משמר הגבול, תרבויות שונות, הבדלים שונים. יכול להיות שזה גם מה שיעשה את האיחוד המהיר יותר מכל מה שיש. אז זה לגבי המרפאה, אנחנו גם יש לנו מערכת פינוי מאוד מהירה לבתי החולים, גם בישיבה, גם בשכיבה, באמבולנסים. שירותי כביסה פעמיים בשבוע, בימים ב' ו-ד', מגיעים עד לרמת הגיהוץ לחטיבה, מקבלים את הכביסה. זה מכולה גדולה שיש בה גם כביסה, גם מכונת כביסה גדולה וגם מכונת ייבוש גדולה, הוא צריך את הכביסה לא בעוד שלושה ימים, הוא צריך את זה עכשיו אז אנחנו מאפשרים לעשות את זה עכשיו.

היו"ר מלי פולישוק- בלוך:
זה בחינם או שצריך להכניס משהו?

איתן הראל:
זה חינם וזה עובד 24 שעות. כל נושא של שירותי תיקון, יש פה בעלי מקצוע צוות של תופרים, חשמלאים, יודעים לעשות הכול, יש בעיה, אנחנו יודעים לפתור בעיה, להתחבר לגנרטור לחשמל זורם לכל מקום, אם צריך להיכנס לתוך עזה, לתקן יחידות קרב אנחנו עושים את זה, משאית, חצי שעה מתארגנים, עולים, עושים. זה נקרא צוות חמש, יחידת צוות לוגיסטי.

יש פה שתי חנויות מכר לאנשי הקבע, יש פה צבא גדול של אנשי קבע, כמעט כ-3000 איש.

היו"ר מלי פולישוק- בלוך:
3000 אנשי קבע? זה המון. הם לא עובדים 24 שעות.

איתן הראל:
הם עובדים עד 12 בלילה, מה שנקרא על המרכז המסחרי, יש פה תנועה ערה, זה אזור מרכזי, ישראלים יכולים לקנא במה שהולך פה---

היו"ר מלי פולישוק- בלוך:
איך אתם הבאתם גם את הבורגר, איך בחרתם?

איתן הראל:
אנחנו לא בחרנו, יש פה שקם אחד שקמית, הם עושים ורק דרכם אנחנו עושים את הדברים האלה, וזה מה שהם רצו. במפגש הזה אני לא דן בסוגיית הפינוי והמפונים, אני עוסק רק במפנים ואני רוצה להתמקד בהם. אז זה היה על יחידת המכר, יש גם לשוטרים.

היו"ר מלי פולישוק- בלוך:
למה השוטרים בנפרד?

איתן הראל:
אי אפשר כי זה מערכת שונה, זה חיובים, יש קרן שמשלמת את זה---

היו"ר מלי פולישוק- בלוך:
אבל אני רוצה באמת להבין, אתה אמרת קודם שיש שכונות של שוטרים?

איתן הראל:
לא, כולם חיים ביחד.

היו"ר מלי פולישוק- בלוך:
אז איך אתם קובעים מי יהיה שונה פה?

איתן הראל:
זה רבעים, זה חטיבה שונה, זה ארגונית שונים---

היו"ר מלי פולישוק- בלוך:
אבל ממה החטיבה הזאת מורכבת, שוטרים וחיילים?

איתן הראל:
קבעו אותה מראש לפי הצרכים וכמה צריך---

היו"ר מלי פולישוק- בלוך:
ויש לה יעוד מסוים בשטח.

איתן הראל:
יש לה יעוד ויש לה משימה ויש לה מסלול ויש לה   הכשרה מנטאלית---

היו"ר מלי פולישוק- בלוך:
ויש בנות ששייכות---

איתן הראל:
הולכות ועולות לאוטובוסים ביחד עם חיילים. רבותי יש לנו פה מכולה שמייצרת גם קרח בנוסף למה שאנחנו רוכשים, יש סדר ויש מים קרים, יש שירותי משרד שאנחנו נותנים לכל המג"דים, להוציא פקודות, להוציא חומר. יש פה 4500 שקעים, זה המון---

היו"ר מלי פולישוק- בלוך:
יש כאן אנטנות?

איתן הראל:
יש פה אנטנות---

היו"ר מלי פולישוק- בלוך:
ולא באו כאלה שצעקו שיש כאן אנטנות וצריך לפרק אותם?

איתן הראל:
אני יודע מה, מגיעים 20 אלף איש לשדרות, אי אפשר לדבר בטלפון. לגבי שיקמיות, דיברנו, יש מקבצים של מכונות שתייה אוטומטי, יש פה תחנת דלק שנותנת שירותים ויכולה למלא את כל סוגי כלי הרכב. יש לנו גם יכולת לתדלק את אגד במידת הצורך, יש לנו קו אוטובוס שפתחנו פה, הוא נוסע לאשקלון וחזרה, הוא לוקח חיילים הביתה, שוטרים לאפטר. יש פה איזה שהיא שיגרה שמתגבשת, עם 14 אלף איש הולכת ומתגבשת, לאט לאט---

היו"ר מלי פולישוק- בלוך:
לא תרצו ללכת מפה. הדף הזה, עם הטלפונים ושעות פעילות והכול, אתם מחלקים את זה לכולם?

איתן הראל:
כן, כל מי ששוהה באתר, יש הכול---

היו"ר מלי פולישוק- בלוך:
אבל כל אחד מקבל את זה?

איתן הראל:
כולם בהבנה שהגוש הוא לא אורגאני, אין מערך לוגיסטי כזה, זה משהו זמני, זה משהו חדש, משהו חדש לארבע חודשים. לקחנו קצין ומיננו אותו אב ואם בית והוא קיבל והוא מנהל את הכול, הם באים, אוכלים, שותים ויוצאים, אנחנו ב-12 בלילה, מנקים את השירותים, המקלחות, חדרי האוכל, מאהל, הם קמים בבוקר לנקי, הם עוזבים מלוכלך, הם חוזרים לנקי. אי אפשר לתת לאנשים לצאת למשימה כל כך קשה, כל כך מורכבת וגם לבוא לתורניות.

יש בכל חטיבה, זה סדר גודל של 500-1000 איש, יש טלוויזיה YES, עשר טלוויזיות---

היו"ר מלי פולישוק- בלוך:
אין מה לראות בלאו הכי.

זבולון אורלב:
אני רוצה לשאול אותך בשאלת איכות הסביבה וגם בסוגיית---

איתן הראל:
זה לא באיכות הסביבה, קודם כל אני שמתי לעצמי יעד, דיברתי על זה אתמול, זה מאוד חשוב ההערכות הלוגיסטית, צנרת והסקות.לגבי אוכל ובכלל לגבי טענות שווא, אני לא רוצה שסתם תגידו, אני רוצה שתסתובבו, תתרשמו ותבואו לפה ותגידו לי מה דעתכם ואם יש לכם רעיונות, אנחנו נשמח מאוד לשמוע.

היו"ר מלי פולישוק- בלוך:
השירותים אמרת פעם ביום?

איתן הראל:
מה פתאום, מסיימים להתקלח, ב-12 בלילה נגמר הסיפור, ב-12 אנחנו נכנסים עם צוותי ניקיון לכל המאות תאי שירותים---

היו"ר מלי פולישוק- בלוך:
זה צוותים חיצוניים---

איתן הראל:
אנחנו מפעילים אותם.

היו"ר מלי פולישוק- בלוך:
כלומר באים אנשים אזרחיים שמנקים, פועלי ניקיון.

איתן הראל:
זה 200 אוטובוסים בלי כלי הרכב, בלי הג'יפים, יש לנו מבצע שהוא יותר גדול.אנחנו מסתדרים, תשמעו, מי שאומר שהוא שולט על הכול והכול תחת שליטה, כנראה לא שולט על כלום, לי ברור שיש פה דברים שהם תחת השליטה, בגלל זה אנחנו קיימים במה שנקרא בסדרי עדיפויות. לגבי איכות הסביבה, אני הצגתי יעד אתמול, לי יש כוונה להחזיר את השטח הזה אותו דבר לאימא טבע כמו שקיבלנו אותו. 

דובר:

יש לך איזה יועץ או איזה איש איכות הסביבה?

איתן הראל:
כל דבר שעשינו פה הוא תחת אישורים.

מישל לוי:
אני רוצה להגיד לך, בשלבי התכנון האזרחיים, יש מטרה בוועדות המקומיות והמחוזיות, שיש לירוקים כמוני הזדמנות להגיד, תשמע, אתה פוגע בנחל, יש פה לטאה מאוד נדירה, אנחנו נמצאים פה באזור אחד מהרגישים. 

איתן הראל:
יושב פה פקח, שילמנו כאן על פקח שעבד בצמוד אלינו כאן שעל שעל, אנחנו לא עושים שום דבר בלי אישור. השתדלנו כמה שאפשר, תראה, בסוף מה שצריך, אנחנו נתקן, אנחנו את השטח הזה מחזירים כמו שצריך.

לגבי הבטיחות, יש פה קצין בטיחות, יש פה סגן אלוף שאחראי בעיר הזאת גם על בטיחות וגם על אבטחה ויש פה אכיפה של נושא הבטיחות. אתמול עלה מישהו על מכולה ונקע את ידו.

היו"ר מלי פולישוק- בלוך:
לעניין של חשמל ושל אש ואתה הזכרת מיקודם מישהו שם את החולצה, כל הדברים האלה---

איתן הראל:
רבותי, אני רוצה לסיים את הנושא, בנושא בטיחות יש פה לסמח"טים.הגדרות להגיע מצד לצד  זה כמעט שלושה קילומטר, אנחנו ניסינו ומנסים לתת למפקדים שחיים פה את כל הכלים, בנושא בטיחות, האכיפה היא ברמה של הסמח"ט ואנחנו גם עושים ביקורות ומעבירים להם, זה לגבי בטיחות. לגבי, יש דברים נוספים שלא מניתי אותם, בגדול יש פה תחנת משטרה צבאית ודיברתי גם עם לשכת המפכ"ל וביקשתי ממנו להשים גם שוטרים אזרחיים שיאכפו את הסדר במשטרה למרות שזה בסיס צבאי לכל דבר פה. יש פה מערכת אבטחה שלמה שמאבטחת את המתקן, עם גורמי אבטחה שאנחנו מקבלים אותם כהקצאה---

היו"ר מלי פולישוק- בלוך:
של חיילים?

איתן הראל:
אנחנו רגישים מאוד עשינו פינות עישון, להגיד לכם שכולם יושבים בפינות עישון, כמו בכל מקום, אבל אנחנו עושים את זה.תסתכלו, תתרשמו קצת מהמתקנים שיש פה, זאת המרפאה הממוזגת, יש גם מבנה כמו זה, יש שירותים, זאת מרפאת שיניים ניידת, זאת המרפאה בפנים והבאנו גם מבנה נוסף לטובת טיפולים, מבנה סגור, לא פתוח, והבאנו גם מבנה סגור כזה שלא נצטרך להביא לפה מה שנקרא לטיפולים מיוחדים, יש פה גם אוכלוסייה שצריך לתת להם מענה ולאו דווקא בגלל שהאוכלוסייה שאנחנו מאורגנים אליה. פה יש מגדלים, מגדלי שמירה, עמדות. 

זה כספומט, אפשר להוציא עשרים שקלים דרך אגב. אלה נקודות הטלפונים, בזק, הסלולר מיקמו פה את העמדות שלהם גם באלף וגם בבית, שירותים, מעבדות טיפול, החלפת סוללות, כך שלטיפול של מכשיר לא צריך לרוץ לתל אביב. פינות העישון שהזכרתי, יש כאן עמדות אינטרנט, תחנת המשטרה של המשטרה הצבאית, יש פה דוחות, יש פה תמרור, יש פה רחובות גם רבותי, אנחנו נמצאים ברחוב שנקרא אבק דרכים. זה אחד מבתי הכנסת, זה מבנה חדר אוכל ממוזג, ככה זה נראה בפנים, כניסה, זאת מכונה שמייצרת גם ברזי סודה. זה המאהל, המאווררים שיש בפני, מזרונים. אני 28 שנים בצבא, לא ישנתי באוהל כזה, מפות התמצאות שפיזרנו כאן נמצאות בכל מקום---

היו"ר מלי פולישוק- בלוך:
שאלה קטנה יש לי אלייך---

איתן הראל:
בסוף המסלול ניפגש פה ואם אתם רוצים נצא לסיור קצר, נראה לכם, תתרשמו, אני רוצה שתראו בעין, תתרשמו, נחזור לפה ואני יודע שאתם רעבים, כל הסיור עשר דקות רבע שעה, נחזור לפה ותאכלו משהו, נשמע מה שיש לכם לומר.

היו"ר מלי פולישוק- בלוך:
אבל השוטרים גם צריכים לקבל כאן מענה.

איתן הראל:
זה עדיין לא היה קשור לקטע של הפינוי, זה היה לוגיסטיקה נפרדת בקטע הזה.

היו"ר מלי פולישוק- בלוך:
זאת אומרת אם החלטה אם יש הפגנה אז אתם לא---

איתן הראל:
יש דברים שזה מתואם איתנו. עכשיו, תראו, מה שקשור לפינוי אנחנו מתואמים, אם יש אירוע אחר שונה שאינו קשור לפינוי, אז המשטרה מתעסקת באופן בלעדי, המשטרה אמורה לתת את המענה.

היו"ר מלי פולישוק- בלוך:
אין פסילטי אחר, רק את זה.

איתן הראל:
אז את צריכה לתאם את זה עם צה"ל---

היו"ר מלי פולישוק- בלוך:
גם את המשטרה?

איתן הראל:
גם את המשטרה וגם גורמים מוסמכים יותר בצה"ל. אני לא מכיר מקרה שהייתה בעיה, מי שהיה פה קיבל את השירותים, צריך לבדוק את גבולות הגזרה במתן השירותים. יש תאום מלא, ידוע מי נותן למי  ומתי, צה"ל בעיקרון אחראי על הכול.

תראו רבותי, כל מה שקשור להתנתקות אנחנו מתואמים בצורה מלאה, מוחלטת עם המשטרה, כמובן גם האימונים, כל מערכת האימונים, הכול מתואם עם המשטרה, כנראה שיש איזה שהם דברים---

היו"ר מלי פולישוק- בלוך:
יש פה מתקני מעצר או משהו כזה?

איתן הראל:
אין מתקני כליאה, יש מתקני כליאה צה"ליים, יש פה תחנת משטרה צבאית.

היו"ר מלי פולישוק- בלוך:
היו אירועים כאלו, היה צורך להשתמש בזה?

איתן הראל:
לשמחתי לא. 

היו"ר מלי פולישוק- בלוך:
בואו נמשיך.

איתן הראל:
המאהל פה 2500 איש של הקבע הוא מבריק ונקי, כל יום חוזרים---אתם רואים פה, אלה חדרי האוכל כאן מסביב וכל גוש, כל חטיבה יש לה את הקומפלקס שלה לקיים את עצמה וליצור איזה שהוא ביחד, מאוד חשוב דרך אגב. 

היו"ר מלי פולישוק- בלוך:
נכון שאני, מאז שהייתי חיילת, אפילו שזה היה בעזה, עבר זמן, וגם ידידיי, זה אפילו קצת יותר זמן, אבל יעידו הצעירים פה יותר, לוגיסטיקה כזאת, ברמה כזאת, באמת לא כל כך נתקלים בה היום גם בצבא של היום וגם המצוקות המזדמנות אלא אם כן שיפרתם את החיילים במקום, אני צוחקת, עושה רושם שהחיילים מרוצים מהלוגיסטיקה, מהמצב, דיברנו גם עם חיילים וגם עם שוטרים. אז עושה רושם שהם בהחלט מרוצים, אז אני חוזרת ואומרת וגם לשאלתי אותך, לא קיבלתי מענה, אולי אתה לא הכתובת, לאותם כוחות של צבא ומשטרה שצריכים להיות פה בסביבה עד ה-15, 17 בחודש להיערך במקרים האלה של הפגנות הענק שהיו פה, זה אחד הדברים שהביא אותי לבוא לכאן, כי לא שמעתי שהיה תכנון והיום אתה גם אומר לי בעצם, זה לא אני, זה לא המטרה של המחנה הזה, אז אנחנו נחפש את התשובות לזה אולי במקום אחר. 

אני חושבת שגם היום בבוקר, גם בניצן וגם פה, אין לי ספק שיש כאן מקום אולי חריג אפילו בעוצמתו ובהיקפו של כל הפרויקטים שעשו לאחרונה במדינת ישראל למרות שהמטרות הן כואבות והרבה אנשים סובלים מזה, אבל אם אנחנו מסתכלים בצורה לא פוליטית מפלגתית ולא אידיאולוגית מבחינת מה עושים, אלא איך עושים, אני חושבת שזה נעשה בצורה ראויה וכל הכבוד. זאת ההתרשמות שלי, אבל אם אתם, אני מוכרחה לציין גם את היעילות כי זה באמת, אנחנו באים מניצן ואני בטוחה שיש ביקורת ואני בטוחה שתהיה עוד ביקורת על המבנים, ועל הצפיפות ועל הגודל, אבל זה פרויקט שהקימה המערכת בחודשיים.

אראלה גולן:
זה משמח מאוד שיש כזאת מערכת.

היו"ר מלי פולישוק- בלוך:
אני מבינה שאת השאלה כמה זה עולה לנו, אנחנו צריכים לשאול אותך? יש לך תקציב?

איתן הראל:
אלף, יש לי תקציב וכל דבר מתבצע כאן. מתכננים את השנה הבאה וצריך לגמור את השנה הזאת.צריך לזכור שכל יום שעובר פה אנחנו מוציאים מיליונים. 

היו"ר מלי פולישוק- בלוך:
מי מספק לך את התקציב לזה?

איתן הראל:
אני גם חושב שאנחנו עושים את זה דיי טוב.לגבי אורך הזמן אנחנו גם עם תאריך וגם פיזית ערוכים  לתת מענה מ-45 יום מהמועד של הסיום וככל זמן, ברור לכם שהמתקן הזה גם צריך להתפרק, זה גם לוקח זמן. אנחנו ערוכים, לא ישברו את רוחנו להישאר פה עוד זמן. 

זבולון אורלב:
מאז שהשתחררתי מצה"ל עברו כמה שנים, כל פעם יש לי נקודות ככה שאני מסתכל ואומר זה צבא אחר. 

איתן הראל:
צבא טוב? אתה יודע שמדברים על נוסטלגיה תמיד נראה יותר טוב ממה שהיה.

זבולון אורלב:
לטובה במעטפת שלו, בלוגיסטיקה, אני מופתע לטובה כל פעם.ברור שכל הקשור ברוח ההתנדבות, מסירות הנפש, אז זה דבר אחר, אז גם פה, כלומר אני לא יוצא מאכזבה, לא לגמרי מנותק, כלומר לפי מה שהבנתי, זה בהחלט דבר סביר.על פניו---

איתן הראל:
קודם כל, גם בביקור הבא אני מניח שתראו---

זבולון אורלב:
אבל, תשמע, לבוא ולראות ולהגיד שאני בכל זאת בא ואומר פה, אנחנו אנשים פוליטיים, אז צריך לבנות לראות את המשימה. אתה מכיר את מה שמוטל עליכם.אני מצדיע לכם על מה שאתם עושים---

היו"ר מלי פולישוק- בלוך:
לפני שנלך, עוד שאלה, בצד החברתי- פסיכולוגי, סוציאלי אם אתה רוצה של אלה שנמצאים פה, יש איזה שהם פעולות, לא הרבה עבר, אבל שיחות נפש או שיחות הדרכה?

איתן הראל:
משבוע הבא אנחנו למעשה קיבלנו תוכנית מקצין החינוך הראשי, בעיקר תוכנית חינוכית ברמה לא של מופעים, אלא יותר משהו שהוא ערכים ואנחנו נתחיל להריץ אותה, היו כל מיני התלבטויות מה לעשות ובכל זאת כמו שאמרת זה לא, אין פה צד שני, הוא ואני באותו הצד ולא רצינו לעשות פה מופעים ומסכי פלזמות בחוץ וסרטים ובסוף הגיעו לאיזה שהיא מתכונת עם---

היו"ר מלי פולישוק- בלוך:
מביאים באמת את הצד הערכי, חיזוק הערכי.

איתן הראל:
במסגרת האימונים בהכנה המנטאלית גם אנחנו רוצים מעבר לזה---

היו"ר מלי פולישוק- בלוך:
אני רוצה להודות לכם שאירחתם אותנו כאן, תודה רבה.

הישיבה ננעלה בשעה 15:20

